CELEX: 32020D0669
Language: ro
Date: 2020-05-18 00:00:00
Title: Decizia de punere în aplicare (UE) 2020/669 a Comisiei din 18 mai 2020 de modificare a Deciziei de punere în aplicare 2013/801/UE în ceea ce privește însărcinarea Agenției executive pentru inovare și rețele cu punerea în aplicare a Fondului pentru inovare

19.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 156/20
               
            
         DECIZIA DE PUNERE ÎN APLICARE (UE) 2020/669 A COMISIEI
         din 18 mai 2020
         de modificare a Deciziei de punere în aplicare 2013/801/UE în ceea ce privește însărcinarea Agenției executive pentru inovare și rețele cu punerea în aplicare a Fondului pentru inovare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (1), în special articolul 3 alineatul (3),
         întrucât:
         
                     (1)
                  
                  
                     Directiva 2003/87/CE a Parlamentului European și a Consiliului (2) instituie Fondul pentru inovare cu scopul de a sprijini inovarea în domeniul tehnologiilor și al proceselor industriale cu emisii scăzute de dioxid de carbon și de a stimula crearea și exploatarea de proiecte care vizează captarea și stocarea geologică a CO2 în condiții de siguranță pentru mediu, precum și de tehnologii inovatoare în domeniul energiei din surse regenerabile și al stocării energiei.
                  
               
                     (2)
                  
                  
                     În conformitate cu articolul 16 alineatul (1) din Regulamentul delegat (UE) 2019/856 al Comisiei (3), Fondul pentru inovare trebuie pus în aplicare prin gestiune directă sau prin gestiune indirectă. Conform articolului 17 din regulamentul respectiv, Comisia poate decide să desemneze un organism de execuție care să efectueze anumite sarcini legate de punerea în aplicare și, în cazul gestiunii directe, aceste sarcini trebuie delegate unei agenții executive.
                  
               
                     (3)
                  
                  
                     Decizia de punere în aplicare 2013/801/UE a Comisiei (4) a instituit Agenția executivă pentru inovare și rețele (denumită în continuare „agenția”) și i-a încredințat gestionarea anumitor părți ale programelor Uniunii, inclusiv a Mecanismului pentru interconectarea Europei și a programului Orizont 2020 în domeniul energiei.
                  
               
                     (4)
                  
                  
                     Analiza cost-beneficiu efectuată în conformitate cu articolul 3 din Regulamentul (CE) nr. 58/2003 a demonstrat că delegarea gestionării unor părți ale Fondului pentru inovare către agenție ar contribui la atingerea obiectivelor Fondului pentru inovare într-un mod mai eficient. Însărcinarea agenției cu punerea în aplicare a unor părți ale Fondului pentru inovare ar conduce la economii de costuri de aproximativ 30,5 milioane EUR în perioada 2020-2030, față de costul de gestionare intern, ar spori eficiența și flexibilitatea gestionării Fondului pentru inovare, ar oferi sinergii semnificative între Fondul pentru inovare și alte programe ale Uniunii gestionate de agenție și ar spori apropierea față de beneficiari, precum și vizibilitatea finanțării din partea Uniunii.
                  
               
                     (5)
                  
                  
                     Așadar, este adecvat să se încredințeze agenției gestionarea și punerea în aplicare a unor părți ale Fondului pentru inovare.
                  
               
                     (6)
                  
                  
                     Prin urmare, Decizia de punere în aplicare 2013/801/UE ar trebui modificată în consecință.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului pentru agenții executive,
                  
               ADOPTĂ PREZENTA DECIZIE:
         
            Articolul 1
            Modificare a Deciziei de punere în aplicare 2013/801/UE
            Articolul 3 alineatul (1) din Decizia de punere în aplicare 2013/801/UE se înlocuiește cu următorul text:
            
               
                  „(1)   Agenției i se încredințează implementarea unor părți ale următoarelor programe ale Uniunii:
                  
                              (a)
                           
                           
                              Mecanismul pentru interconectarea Europei;
                           
                        
                              (b)
                           
                           
                              partea III Provocări societale ale programului specific Orizont 2020;
                           
                        
                              (c)
                           
                           
                              Fondul pentru inovare instituit în temeiul articolului 10a alineatul (8) din Directiva 2003/87/CE a Parlamentului European și a Consiliului (*1).
                           
                        
            
         
         
            Articolul 2
            Intrare în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 18 mai 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 11, 16.1.2003, p. 1.
         
            (2)  Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (JO L 275, 25.10.2003, p. 32).
         
            (3)  Regulamentul delegat (UE) 2019/856 al Comisiei din 26 februarie 2019 de completare a Directivei 2003/87/CE a Parlamentului European și a Consiliului în ceea ce privește funcționarea Fondului pentru inovare (JO L 140, 28.5.2019, p. 6).
         
            (4)  Decizia de punere în aplicare 2013/801/UE a Comisiei din 23 decembrie 2013 de înființare a Agenției executive pentru inovare și rețele și de abrogare a Deciziei 2007/60/CE, astfel cum a fost modificată prin Decizia 2008/593/CE (JO L 352, 24.12.2013, p. 65).